בבית המשפט המחוזי מרכז תפח 20 /

בפני הרכב

**המאשימה : מדינת ישראל**

באמצעות

רח' , מיקוד

טלפון: 073-3923804 פקס: 02-6467805

- נ ג ד -

|  |  |  |  |
| --- | --- | --- | --- |
|  |  |  |  |
| **הנאשם** |  | **נועם שמעון בן חיים לוי**  ת.ז. \*\*\*  יליד 1971  \*\*\*, הוד השרון  (כעת במעצר מיום 25.12.2019) |  |
|  |  |  |  |

**כתב אישום**

1. **חלק כללי:** (פל"א 499604/19 תחנת ראשון לציון)
2. הנאשם הינו בעליה של חברת "ש. אור", המספקת שירותי נקיון, בין היתר, למוסדות חינוך בעיריית ראשון לציון (להלן – "ש.אור"), ומשרדיה נמצאים ברחוב הכשרת היישוב 5 בראשון לציון (להלן – המשרד").
3. בתקופה הרלוונטית לכתב האישום, העסיק הנאשם את ודיסלב נסטרצ'וק (להלן – "סלבה"), אשר סיפק לו עובדות נקיון עבור חברת ש. אור.

באותה תקופה, העסיק סלבה את פיטר דוידוב (להלן – "פיטר"), אשר במסגרת תפקידו סייע בתפעול ובהסעת עובדות הנקיון, בין היתר למוסדות החינוך.

1. מטעם ש. אור הועסקו בעבודות הנקיון, בין היתר, נשים קשות יום, אשר נקלעו למצב כלכלי קשה, יוצאות מדינות חבר העמים לשעבר, שהגיעו לישראל במטרה לעבוד לפרנסתן (להלן – "עובדות הנקיון"). העסקת עובדות הנקיון נעשתה מבלי שניתן להן היתר עבודה בישראל, ושכרן שולם להן במזומן על ידי סלבה.
2. עובדות הנקיון אינן דוברות השפה העברית, אינן בעלות משפחות, קרובים או חברים בישראל. שלושה מהן עם מוגבלות.
3. במסגרת עבודתם של סלבה ופיטר, נהגו השניים לשלוח את עובדות הנקיון לביצוע עבודות נקיון על פי צורך ודרישה במגוון יעדים, ביניהם – במשרד.
4. בין השנים 2016 ל 2019, במועדים שונים, כפי שיפורטו להלן, הגיעו 8 מבין עובדות הנקיון (להלן – "נפגעות העבירה") – כל אחת מהן במועד אחר – לנקות את המשרד.
5. עת הגיעו נפגעות העבירה למשרד, המתין להן הנאשם במשרדו, ניגש אליהן במהלך עבודת הנקיון או בסיומה, וביצע בהן עבירות מין בניגוד לרצונן: בחלקן ביצע מעשים מגונים ובחלקן – עבירות אינוס. הכל כפי שיפורט להלן.

**אישום ראשון**

1. **העובדות :**
2. א.א., ילידת 1978 (להלן – "א.א."), היתה בתקופה הרלוונטית לכתב האישום עובדת נקיון.
3. במהלך חודש אפריל 2016, במועד שאינו ידוע למאשימה במדויק, במסגרת עבודתה, הגיעה א.א. אל המשרד, כשהיא מלווה בסלבה. אחרי שהראה לה היכן נמצאים אמצעי הנקיון, הלך סלבה לדרכו וא.א. החלה לנקות את המשרד.
4. בעודה מנקה את חדר השירותים, הבחינה א.א. בנאשם עימו לא היתה לה היכרות מוקדמת, עומד מאחוריה. הנאשם הציג עצמו בפניה בכך שהצביע על עצמו ואמר "נועם", והחל לדבר בעברית. א.א. לא הבינה את דבריו.
5. הנאשם אחז בידה של א.א. ומשך אותה בכוח לעברו. א.א. היכתה את הנאשם באמצעות הסמרטוט שבידה האחרת, והשתחררה מאחיזתו. בתגובה, הרים הנאשם את ידיו, והניח לה.
6. א.א. המשיכה לנקות את חדרי המשרד. כשהגיעה לחדרו של הנאשם, החלה בנקיון שולחנו, וניקתה את המזנון והספה שהיו בחדר. כל אותה עת, התבונן בה הנאשם בפעולתה, בעודו יושב בסמוך לשולחנו.
7. כשניגשה לנקות שולחן נוסף שניצב בחדר, ניגש אליה הנאשם, סובב אותה אליו ומשך אותה לעברו.
8. הנאשם העביר את ידו על גופה, מישבנה, דרך מותניה, ועד חזה, תפס בישבנה תפס בחזה, ואמר לה באנגלית "KISS ME". ו.ב. הדפה את הנאשם, אשר הפטיר "SORRY", והרים את ידיו. א.א. עזבה את המשרד.
9. את מעשיו המתוארים לעיל, ביצע הנאשם לשם גירוי, סיפוק או ביזוי מיני.
10. במעשיו המתוארים לעיל, ביצע הנאשם בא.א. מעשים מגונים.
11. **הוראת החיקוק לפיה מואשם הנאשם :**

**מעשה מגונה** – עבירה לפי סעיף 348(א) בנסיבות סעיף 345(א)(1) לחוק העונשין, התשל"ז-1977 (להלן: "החוק").

**אישום שני**

1. **העובדות :**
2. ב.ב, ילידת 1990 (להלן –"ב.ב."), אזרחית בלרוסיה, היתה בתקופה הרלוונטית לכתב האישום עובדת נקיון.
3. במהלך חודש פברואר 2018, כחמישה חודשים לאחר שהגיעה ב.ב לישראל, במועד שאינו ידוע במדויק למאשימה, במסגרת עבודתה, הובאה ב.ב אל המשרד על ידי סלבה, לצורך ביצוע עבודות נקיון.
4. בין ב.ב לנאשם לא היתה כל היכרות מוקדמת.
5. עת הבחין בה הנאשם, חייך לעברה ושאל אותה האם הינה דוברת השפה העברית או האנגלית. ב.ב השיבה בשלילה, וכי היא דוברת רוסית בלבד.
6. ב.ב נכנסה למטבח, ניגשה לכיור ושטפה את סמרטוט הנקיון. הנאשם נכנס למטבח, ניגש אל ב.ב ליטף את גבה וחיבק אותה.
7. בהמשך מהלך עבודתה במשרד, משסיימו עובדי המשרד עבודתם והלכו, נותרו רק הנאשם וב.ב במקום. כשניקתה ב.ב את אחד מחדרי המשרד, נעמד הנאשם מאחוריה, חיבק וליטף אותה, ניסה לפתוח את מכנסיה וליטף את בטנה.
8. כשבידה האחת סמרטוט הנקיון, אחזה ב.ב בידה האחרת את מכנסיה ומנעה מהנאשם לבצע בה את זממו, תוך שהיא מבהירה לו: "אני מנקה, לא prostitute (זונה)". הנאשם חייך ואמר לה ש"זה לא נורא", התיישב על כסא המחשב, משך אותה לעברו והושיב אותה עליו, כשגבה כלפי חזהו.
9. הנאשם הכניס את ידו האחת מתחת לחולצתה של ב.ב, מישש וניסה לפרום את חזייתה, ואת ידו האחרת הכניס אל תוך מכנסיה, מקדימה. כל אותה העת חזרה ב.ב ואמרה כי "אינה זונה", אך הנאשם המשיך במעשיו.
10. בשלב מסוים, ניגש הנאשם להכין קפה לשניהם. ב.ב ניסתה לנצל את ההזדמנות ולצאת מן המשרד, אך דלתו לא נפתחה. עם שובו, הגיש הנאשם לב.ב. קפה, וניהל עם ב.ב שיחה קצרה על חייה האישיים, תוך שימוש ב"גוגל טרנסלייט" לצורך תרגום דבריו.
11. בשיחתם, הציע הנאשם ל ב.ב כסף תמורת קיום יחסי מין עימו, הציע כי ישכור עבורה דירה, ואמר לה "אני אקנה אותך". ב.ב. צחקה בביטול למשמע דבריו. או אז, התרגז הנאשם, העיף אותה אל הספה בחדר, השכיב אותה על גבה ונשכב מעליה בניגוד לרצונה.
12. עם ידו האחת, משך הנאשם את מכנסיה, ובידו האחרת החזיק בה ונשען עליה לבל תקום. ב.ב ניסתה להדוף את הנאשם מעליה והחזיקה במכנסיה כדי למנוע ממנו לבצע בה זממו. תוך מאבקה בו, אמרה ב.ב לשכנע לנאשם כי "תחשוב על הצעתו", ותחזור למשרדו פעם נוספת, כל זאת על מנת לשכנעו כי יניח לה.
13. למשמע הצעתה, התרצה הנאשם, שחרר אותה מאחיזתו, דרש לקבל את מספר הטלפון שלה ואף חייג אליה כדי לוודא שנתנה לו את המספר הנכון. הנאשם הציע ל ב.ב להסיעה לביתה, וכשהשיבה שטרם סיימה את עבודת הנקיון – השיב כי "עבודתה זה סקס איתו". רק לאחר שהבטיחה שתשיב להצעתו בעוד מספר ימים, הניח לה.
14. את מעשיו המתוארים לעיל, ביצע הנאשם לשם גירוי, סיפוק או ביזוי מיני.
15. במעשיו המתוארים לעיל, ביצע הנאשם בב.ב מעשים מגונים.
16. **הוראת החיקוק לפיה מואשם הנאשם :**

**מעשה מגונה** – עבירה לפי סעיף 348(א) בנסיבות סעיף 345(א)(1) לחוק.

**אישום שלישי**

1. **העובדות :**
2. ג.ג., ילידת 1982, אזרחית רוסיה, שוהה בישראל למן חודש אוקטובר 2018, והינה עם מוגבלות (להלן- " ג.ג.."). בתקופה הרלוונטית לכתב האישום היתה ג.ג. עובדת נקיון.
3. בנובמבר 2018, במספר מועדים שאינם ידועים למאשימה בדיוק, הגיעה ג.ג. למשרד לצורך ביצוע עבודות ניקיון.
4. באחד המועדים, במהלך עבודתה במשרד, עת ניקתה ג.ג. כלים במטבחון, ניגש אליה הנאשם ונגע בחזה. כעבור זמן קצר, שב הנאשם למטבחון והכה את ג.ג. בישבנה.
5. במועד אחר, כעבור מספר ימים, בשעה 15:00 או בסמוך לשעה זו, כאשר במשרד לא נותר איש מלבד הנאשם, בסיום עבודתה, רצתה ג.ג. לצאת מדלת המשרד הראשית, אך זו הייתה נעולה.
6. ג.ג. ביקשה מהנאשם מספר פעמים לצאת, ואף כתבה לו זאת ב"גוגל טרנסלייט", אך הנאשם התעלם מבקשתה.
7. הנאשם הלך לחדרו, התפשט מבגדיו ותחתוניו, והתיישב על הספה בחדרו.
8. בחלוף עשר דקות בהן המתינה לצד דלת המשרד הראשית, נכנסה ג.ג. לחדרו של הנאשם. משהבחינה ג.ג. בנאשם העירום, פרצה בבכי.
9. הנאשם משך את ג.ג. אליו והושיב אותה עליו. ג.ג. נעמדה וניסתה לכתוב לו דבר מה במכשיר הטלפון הנייד, אך הנאשם חטף אותו מידה והשליכו על השולחן.
10. הנאשם נישק את ג.ג. בפניה ובצווארה, נגע בה בכל חלקי גופה והפשיט אותה מבגדיה, תוך שהיא בוכה. הנאשם משך את ג.ג. לספה והושיב אותה עליו.
11. הנאשם החדיר את איבר מינו לאיבר מינה של ג.ג. תוך שהוא אוחז בה בצידי גופה ומזיז אותה, עד אשר בא על סיפוקו.
12. כשסיים, פתח את דלת המשרד הסגורה וג.ג. יצאה מן המשרד.
13. במעשיו המתוארים לעיל, בעל הנאשם את ג.ג. בניגוד לרצונה וביצע בה מעשים מגונים.
14. **הוראות החיקוק לפיהן מואשם הנאשם :**
15. **אינוס** – עבירה לפי סעיף 345(א)(1) לחוק.
16. **מעשה מגונה** – עבירה לפי סעיף 348(א) בנסיבות סעיף 345(א)(1) לחוק.

**אישום רביעי**

1. **העובדות :**
2. ד.ד, ילידת 1984 (להלן –" ד.ד."), אזרחית רוסיה, שוהה בישראל למן חודש יוני 2019, עם מוגבלות. בתקופה הרלוונטית לכתב האישום היתה ד.ד עובדת נקיון.
3. במהלך חודש יולי 2019, במועד שאינו ידוע במדויק למאשימה, הגיעה ד.ד למשרד לצורך ביצוע עבודות נקיון.
4. מיד עם כניסתה למשרד, ניגש אליה הנאשם ונישק את צווארה ואת שפתיה. ד.ד הביעה בידיה התנגדות למעשיו וזזה הצידה, אך הנאשם קרב אליה, אחז בחוזקה במותניה, חיבק אותה ונגע בשדיה.
5. ד.ד סימנה לו לחכות, ניגשה לתיקה, הוציאה את מכשיר הטלפון הנייד שלה וכתבה לנאשם באמצעות "גוגל טרנסלייט": "אל תיגע בי, אני לא נותנת", ו-"עבודה". הנאשם הוציא שטר של 200 ₪ , ד.ד סירבה לקחתו, והנאשם אמר לה שלא ייגע בה יותר וביקש שתשטוף את הרצפות.
6. בהמשך מהלך עבודתה המשרד, עת ניקתה ד.ד את חדרו של הנאשם, התכופפה לשטוף סמרטוט בדלי המים שניצב על הרצפה. מבלי שהבחינה בו, נעמד הנאשם מאחוריה ותפס בישבנה. ד.ד הסתובבה לעברו, סימנה לו בתנועת יד לצד ראשה כי "הוא משוגע" וסימנה לו "לא", תוך שהצביעה על ישבנה בכוונה לומר - "שלא ייגע בישבנה".
7. בהמשך, סגר הנאשם את דלת חדרו, ניגש אל ד.ד בשנית, נישק אותה בשפתיה ובצווארה, לקח את מכשיר הטלפון הנייד שלה מידה, והניחו על השולחן.
8. הנאשם הורה ל ד.ד להתפשט ולשכב על הספה בחדרו, והיא סירבה לעשות כן. בתגובה, ניסה הנאשם לפשוט את שמלתה, תוך שהמשיך ונישק אותה, בעוד היא מתנגדת למעשיו.
9. הנאשם ניסה לקרוע בכוח את שמלתה, והכניס את ידו אל תוך תחתוניה. בעוד ד.ד מתנגדת למעשיו, נפלה על הרצפה, והנאשם- עליה.
10. כשהיו על הרצפה, חשף הנאשם את שדיה, ונגע בידיו באיבר מינה. בלית ברירה, בחששה מהנאשם, החליטה ד.ד לשתף פעולה עם הנאשם, וסימנה לו שימתין.
11. בהמשך, נשכבה ד.ד עירומה על הספה, והנאשם, בעודו עירום, החדיר את איבר מינו לאיבר מינה, עד שהגיע אל סיפוקו.
12. מיד לאחר מכן, דרש הנאשם מד.ד לקיים עימו יחסי מין פעם נוספת. ד.ד. קמה כדי להתלבש, אך הנאשם משך בידה, הושיבה על הספה לצידו ודרש ממנה לבצע בו מין אוראלי.
13. ד.ד סירבה לדרישתו. בתגובה, סטר לה הנאשם על לחיה, אחז בראשה ודחפו אל עבר איבר מינו, והחדיר את איבר מינו לפיה למשך זמן מה.
14. הנאשם נישק את חזה של ד.ד, את צווארה ואת שפתיה, נגע באיבר מינה בידיו, והחדיר את איבר מינו אל תוך איבר מינה, עד שבא על סיפוקו.
15. הנאשם נתן לד.ד. שטר של 200 ₪, והלך מן החדר. ד.ד עזבה את המקום.
16. במעשיו המתוארים לעיל, בעל הנאשם את ד.ד בניגוד לרצונה, ביצע בה מעשה סדום ומעשים מגונים.
17. **הוראות החיקוק לפיהן מואשם הנאשם :**
18. **אינוס** – עבירה לפי סעיף 345(א)(1) לחוק.
19. **מעשה סדום** – עבירה לפי סעיף 347(ב) בנסיבות סעיף 345(א)(1) לחוק.
20. **מעשה מגונה** – עבירה לפי סעיף 348(א) בנסיבות סעיף 345(א)(1) לחוק.

**אישום חמישי**

1. **העובדות :**
2. ה.ה., ילידת 1974 (להלן –"ה.ה."), אזרחית אוקראינה, שהתה בישראל למן חודש נובמבר 2018 ועד חודש נובמבר 2019, והינה דוברת השפה הרוסית.
3. בתקופה הרלוונטית לכתב האישום, היתה ה.ה. עובדת נקיון.
4. במהלך התקופה שבין חודש אפריל ועד חודש נובמבר 2019, במועד שאינו ידוע במדויק למאשימה, בשעות הבוקר, הסיע סלבה את ה.ה. אל מקום עבודתה.
5. בדרכם, עצר סלבה במשרדו של הנאשם כדי למסור לו דבר מה. ה.ה. ביקשה לעלות למשרדו של הנאשם ולשוחח עמו על הלנת שכרה, ויצאה מן הרכב.
6. ה.ה. עלתה למשרדו של הנאשם בעת שסלבה המתין לה למטה. באותה העת לא היו אנשים במשרד מלבד הנאשם.
7. עת הגיעה למשרדו, ובטרם הספיקה לומר את דברה, תפס הנאשם בשרוולה של ה.ה., מחץ אותה אליו והעביר את ידו מאחורי גבה עד למותנה. ה.ה. הצליחה להשתחרר מאחיזתו, דחפה אותו, ועזבה את המקום.
8. את מעשיו האמורים לעיל ביצע הנאשם לשם גירוי, סיפוק או ביזוי מיני.
9. במעשיו המתוארים לעיל, ביצע הנאשם בה.ה. מעשים מגונים.
10. **הוראת החיקוק לפיה מואשם הנאשם :**

**מעשה מגונה** – עבירה לפי סעיף 348(א) בנסיבות סעיף 345(א)(1) לחוק.

**אישום שישי**

1. **העובדות :**
2. ו.ו, ילידת 1966 (להלן –" ו.ו"), אזרחית אוקראינה, היתה בתקופה הרלוונטית לכתב האישום עובדת נקיון.
3. ביום 21.7.19, בשעה 15:00 או בסמוך לשעה זו, במסגרת עבודתה, הובאה ו.ו אל המשרד על ידי סלבה, לצורך ביצוע עבודות נקיון.
4. בעוד ו.ו מנקה את המשרד, המתין הנאשם עד שיישאר לבדו במשרד עם ו.ו. לאחר מכן, החל הנאשם לשאול את ו.ו שאלות על חייה האישיים, תוך שימוש ב"גוגל טרנסלייט" לשם תרגום חילופי הדברים.
5. ו.ו המשיכה בנקיון המשרד. כשהגיעה לחדרו של הנאשם, דחף אותה הנאשם לספה בחדר, נעמד מולה, הוציא ממכנסיו את איבר מינו, שהיה במצב זיקפה, וקירבו אל עבר פיה. ו.ו. התנגדה למעשיו, אמרה לו "לא" בשפה הרוסית והביעה את התנגדותה באמצעות ידיה, בנסיון להדפו.
6. או אז, אחז הנאשם בחוזקה ב ו.ו., הפך אותה על ביטנה, והפשיל את מכנסיה ותחתוניה. הנאשם החדיר את איבר מינו לאיבר מינה, מאחור, תוך שהוא אוחז בחוזקה במותניה, עד שבא על סיפוקו.
7. הנאשם ניגב את עצמו באמצעות ממחטות נייר והשליכן על הרצפה. ו.ו קמה, אספה את ממחטות הנייר מן הרצפה אל האשפה. בהמשך, שאל אותה הנאשם אם היא מעוניינת בתשלום, והיא סירבה להצעתו.
8. במעשיו המתוארים לעיל, בעל הנאשם את ו.ו בניגוד לרצונה.
9. **הוראת החיקוק לפיה מואשם הנאשם :**

**אינוס** – עבירה לפי סעיף 345(א)(1) לחוק.

**אישום שביעי**

1. **העובדות :**
2. ז.ז, ילידת 1986 (להלן – "ז.ז."), הינה דוברת השפה הרוסית.
3. בתקופה הרלוונטית לכתב האישום, היתה ז.ז עובדת בחברת "ש.אור", אשר כאמור הנאשם הוא בעליה, בתפקיד מפקחת על עובדי הנקיון בבתי ספר.
4. במהלך חודש אוגוסט 2019, עת שהה סלבה בחופשה, מילאה ז.ז את מקומו בעבודתו ב"ש.אור". באחד מימי אוגוסט, במועד שאינו ידוע במדויק למאשימה, פנה אליה הנאשם וביקש כי "תביא מנקה למשרד".
5. בהמשך, הביאה ז.ז מנקה למשרד, אך הנאשם שלא היה מרוצה מהמנקה בשל גילה המבוגר, נזף ב ז.ז.: "למה עובדות אצלו רק זקנות?". הנאשם התעניין: "האם יש מישהי מהעובדות צעירות עכשיו?.. אז, היו אצל סלבה עובדות עם מוגבלות, ומה איתן?".
6. הנאשם שאל את ז.ז מאיפה היא, ומשהשיבה כי מוצאה באוקראינה, אמר לה: "הן הכי יפות, הכי טוב".
7. הנאשם החמיא לז.ז על יופיה, והציע לה: "בואי נעשה סוד בינינו, הסכם, שאת פעמיים או שלוש פעמים בשבוע תביאי לי אישה ואני אדאג לך. אני אביא לך משכורת ועבודה טובה... כסף זו לא הבעיה". כשהשימה עצמה כלא מבינה את כוונתו, המשיך: "את מבינה הכל טוב, אני רוצה מישהי להזדיין איתה", והדגיש כי מעדיף "בנות שלא מדברות ולא שומעות".
8. כשרמזה על רצונה ללכת, ביקש ממנה הנאשם: "את יכולה לעמוד? את יכולה לעשות את זה בשבילי?". ז.ז. נעמדה והפטירה: "מה אתה רוצה?", והנאשם הורה לה ללכת עד הקיר, להסתובב ולחייך, כדי שיוכל להביט בה. בתגובה, עזבה ז.ז. את המקום.
9. הנאשם מיהר אחרי ז.ז., קרא לה לחכות, ניגש אליה ואמר לה: "את הבנת שאת תדאגי לי ואני אדאג לך? את תעשי בשבילי את זה?". הנאשם הבהיר כי מוכן להקדים ולשלם לה בו במקום, "רק שתביא לו בחורות". ז.ז. אישרה כי הבינה את דבריו ועזבה את המקום.
10. במעשיו המתוארים לעיל, הציע הנאשם לז.ז. הצעות חוזרות בעלות אופי מיני, והשמיע כלפיה התייחסויות חוזרות בעלות אופי מיני, תוך ניצול מרות ביחסי עבודה.
11. **הוראת החיקוק לפיה מואשם הנאשם :**

**הטרדה מינית** – עבירה לפי סעיף 3(א)(6)(ג) ביחד עם סעיף 5(א) לחוק למניעת הטרדה מינית, תשנ"ח- 1988.

**אישום שמיני**

1. **העובדות :**
2. ח.ח., ילידת 1978 (להלן –" ח.ח."), אזרחית רוסיה עם מוגבלות, שהתה בישראל למן חודש ספטמבר 2019.
3. בתקופה הרלוונטית לכתב האישום, היתה ח.ח. עובדת נקיון.
4. ביום 13.10.19, בסביבות השעה 09:00, במסגרת עבודתה, הובאה ח.ח. אל המשרד, כשהיא מלווה בסלבה. אחרי שהראה לה היכן לנקות, הלך סלבה לדרכו וח.ח החלה לנקות את המשרד אשר לא נכח בו איש מלבד הנאשם.
5. במספר הזדמנויות במהלך הנקיון, הוביל הנאשם את ח.ח. בין חדרי המשרד כשידו על כתפה, והנחה אותה כיצד לנקות.
6. עת סיימה ח.ח. לנקות את חדר השירותים ויצאה למסדרון, הניח הנאשם את ידו על כתפה, הוליך אותה לכיוון חדרו, שם חפן את שדה בחוזקה וכתב לה באמצעות תוכנת "גוגל טרנסלייט" במכשיר הטלפון הנייד שלו: "אני רוצה לשכב איתך".
7. ח.ח. דחפה את הנאשם וסימנה לו בתנועת יד כי הוא "משוגע". במצוקתה, לקחה את מכשיר הטלפון הנייד וניסתה ליצור קשר עם סלבה, ללא הצלחה.
8. כשהבחין הנאשם בנסיונותיה לצור קשר עם סלבה, אמר לה שהיא יכולה ללכת, וח.ח. מיהרה לכיוון חדר אחר. הנאשם הלך בעקבותיה ודרש לצפות בה מחליפה את בגדיה. בתגובה, החליטה ח.ח. שלא להחליף את מדי הנקיון בבגדיה, ומיהרה לעזוב את המקום. הנאשם הציע לה כסף, אך היא סירבה לקבלו.
9. את כל מעשיו האמורים לעיל ביצע הנאשם לשם גירוי, סיפוק או ביזוי מיני.
10. במעשיו המתוארים לעיל, ביצע הנאשם בח.ח. מעשים מגונים.
11. **הוראת החיקוק לפיה מואשם הנאשם :**

**מעשה מגונה** – עבירה לפי סעיף 348(א) בנסיבות סעיף 345(א)(1) לחוק.

**אישום תשיעי**

1. **העובדות :**
2. ט.ט., ילידת 1969 (להלן –"ט.ט."), אזרחית אוקראינה, היתה בתקופה הרלוונטית לכתב האישום עובדת נקיון.
3. בחודש נובמבר 2019, במועד שאינו ידוע במדויק למאשימה, הגיעה ט.ט. אל המשרד, כדי לדרוש את תשלום שכרה, אשר לא שולם במועדו.
4. עם כניסתה למשרד, פגשה בנאשם, ואמרה שהיא "מחפשת את נועם". הנאשם הוביל אותה לחדרו, שם התיישבו משני צידי שולחנו.
5. ט.ט. אמרה לנאשם: "סלבה לא כסף, סלבה NO GOOD", והנאשם בתגובה צילם את תמונתה ושלח לסלבה, כדי לקבל אישורו לכך שמדובר בעובדת שלו. הנאשם שאל את ט.ט. כמה כסף חייב לה סלבה, היא השיבה – "11,000 ₪", והנאשם פנה שוב לסלבה כדי לאמת את דבריה.
6. הנאשם אמר לט.ט. ש"כסף זו לא הבעיה", הבטיח שישלם את החוב, אך דרש תמורתו כי "תהיה טובת לב כלפיו באופן מיני".
7. ט.ט. הטיחה בנאשם: "מה, אתה רוצה סקס? אני בת 50! אני לא רוצה לעשות איתך סקס! אני עבדתי כל כך קשה, מה אני צריכה לעשות איתך סקס כדי לקבל את הכסף שלי?"
8. ט.ט. קמה ללכת, הנאשם נעמד לצידה, משך אותה אליו, חיבק אותה בחוזקה, והושיב אותה על הספה. הנאשם התיישב על ברכיה של ט.ט., והרים את חולצה. ט.ט. התנגדה למעשיו, ובכדי לשכנעו להניח לה לנפשה - אמרה לו שתחשוב על הצעתו, ועזבה את המקום.
9. את כל מעשיו האמורים לעיל ביצע הנאשם לשם גירוי, סיפוק או ביזוי מיני.
10. במעשיו המתוארים לעיל, ביצע הנאשם בט.ט. מעשים מגונים.
11. **הוראת החיקוק לפיה מואשם הנאשם :**

**מעשה מגונה** – עבירה לפי סעיף 348(א) בנסיבות סעיף 345(א)(1) לחוק.

**עינת לב ארי, עו"ד**

**סגנית בכירה א' בפרקליטות מחוז מרכז (פלילי)**

**מספר תיק פרקליטות: 06/00006936/19**

**מספר תיק חקירה (פל"א): 499604/2019**

**סימוכין 011559/2020**

##### הודעה לנאשם

הנאשם יכול לבקש שימונה לו סנגור ציבורי אם מתקיים בו אחד מהתנאים לזכאות נאשם לייצוג המנויים בסעיף 18(א) לחוק הסנגוריה הציבורית, תשנ"ו – 1995.

##### הודעה לבית-המשפט

בהתאם להוראת סעיף 15א'(א) לחוק סדר הדין הפלילי [נוסח משולב] התשמ"ב – 1982 המאשימה מודיעה בזאת, כי קיימת אפשרות לפיה יתבקש בית המשפט להטיל על הנאשם עונש מאסר בפועל, אם יורשע בתיק זה.

**בקשה לחילוט רכוש**

**בהתאם להוראת סעיף 39 לפקודת סדר הדין הפלילי (מעצר וחיפוש) [נוסח חדש], התשכ"ט-1969**

בית המשפט הנכבד יתבקש, לאחר הרשעת הנאשם, בנוסף לכל עונש שיטיל, לצוות על חילוט רכוש שנעברה בו עבירה ו/או רכוש ששימש לביצוע עבירה ו/או רכוש שהושג במישרין או בעקיפין כתוצאה מעבירה, כמפורט להלן:

**משרדי חברת ש.אור, בכתובת רח' הכשרת הישוב 5, ראשל"צ**